**George Coulouris** (født 1. oktober 1903 i Salford i Manchester i England, død 25. april 1989 i London i England) var en skuespiller.

Liv og virke
------------

### Bakgrunn

Faren var en gresk immigrant og moren var engelsk. Han vokste opp i Salford og Urmston og gikk på Manchester Grammar School. Han studerte på Londons Central School of Speech and Drama samtidig som Laurence Olivier og Peggy Ashcroft.

### Karriere

Hans debut på teater var i stykket *Kong Henrik V* i 1926 på Old Vic. I 1929 spilte han for første gang på Broadway og han hadde sin første rolle i en hollywoodfilm i 1933.

Orson Welles hadde en stor innvirkning på Coulouris' liv. De møttes i 1936 og Coulouris ble med i Welles' *Mercury Theatre* og spilte Mark Antony i oppsetningen av Julis Caesar. John Mason Brown skrev i sin anmedeldelse i New York Post blant annet: «Even 'Friends, Romans, countrymen' sounds on his tongue as if it were a rabble-rousing harangue he is uttering for the first time». Hans kanskje mest kjente rolle er som Walter Parks Thatcher i Welles' *Citizen Kane* (1941). For denne rollen vant han National Board of Reviews pris for beste skuespiller i 1941. Orson Welles var den eneste andre skuespilleren i *Citizen Kane* som også fikk denne prisen.

På 1930-tallet og 1940-tallet spilte han mye på både teater og i film. Han var med i broadwayproduksjonen av *Richard III* i 1943. Blant filmene han spilte i finner man *Klokkene ringer for deg*, *Mr Skeffington* (1944) og *Watch on the Rhine* (1943), som han fikk en oscarnominasjon for. Han spilte også Robert de Baudricourt i Technicolor-filmen *Joan of Arc (1948)* med Ingrid Bergman i hovedrollen.

Coloruis dro tilbake til Storbritannia etter 1950 og spilte i flere filmer, på teater og i TV-serier, dog uten like mye anerkjennelse. Hans teaterskuespill var mest anerkjent og han spilte tittelrollen i *Kong Lear* hos Glasgow Citizens' Theatre (1952); i *En folkefiende*; i Sean O'Caseys *The Plough and the Stars* som Peter Flynn; i August Strindbergs *Dødsdansen* og i Tennesse Williams' *Katt på hett blikktak*.

På denne tiden spilte han også i filmene *Doctor in the House*-serien, *Papillon*, *The Long Good Friday* og *Murder on the Orient Express*. I løpet av livet spilte han i over 80 filmer.

Coulouris hadde også flere roller i hørespill på radio og blant rollene i TV-serier finner man *Danger Man*, *The Prisoner* og som Arbitan i *Doctor Who*-historien *The Keys of Marinus*.

Han var gift med Louise Franklin (1930–1976) og Elizabeth Donaldson (1977–1989).

Han døde av hjertesvikt på grunn av parkinsons.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/George-Coulouris, besøkt 9. oktober 2017[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   filmportal.de, Filmportal-ID 7ef3ed0a15f7416681fefa616c79bc15, besøkt 9. oktober 2017[Hentet fra Wikidata]
4. 1 2   Discogs, Discogs artist-ID 1202087, besøkt 9. oktober 2017[Hentet fra Wikidata]
5. ↑   www.cssd.ac.uk[Hentet fra Wikidata]

Eksterne lenker
---------------

* (en) George Coulouris på Internet Movie Database Rediger på Wikidata

* (sv) George Coulouris i Svensk Filmdatabas Rediger på Wikidata

* (en) George Coulouris hos Turner Classic Movies Rediger på Wikidata

* (en) George Coulouris hos The Movie Database Rediger på Wikidata

* (en) George Coulouris hos Internet Broadway Database Rediger på Wikidata
.
* The George Coulouris Archive – Bilder, biografisk materiale og mye mer.
* Sønn, George Coulouris.
* Datter, Mary Louise Coulouris, kunstner.
* Find-A-Graves profil for George Coulouris.

|  |  |
| --- | --- |
| Oppslagsverk/autoritetsdata | Encyclopædia Britannica **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** BNE **·** Discogs
 |